ฝรั่งเศสเตือนภัยสารเคมีในเครื่องสำอาง
องค์กรคุ้มครองผู้บริโภคของฝรั่งเศส อูแอฟเซ-เกอ ชัวซีร์ ออกแถลงการณ์เมื่อ 22 ก.พ. เตือนผู้บริโภคระวังภัยแฝงในผลิตภัณฑ์เพื่อความงาม 185 ชนิด ซึ่งผลิตและจำหน่ายอย่างถูกกฎหมายในฝรั่งเศส แต่กลับไม่มีคำเตือนผู้บริโภคให้ตระหนักถึงสารเคมีที่มีอยู่ในผลิตภัณฑ์ ซึ่งอาจส่งผลให้เกิดสารพิษสะสม รวมถึงอาการแพ้ และภาวะความผิดปกติของต่อมไร้ท่อในร่างกาย พร้อมยกตัวอย่างแผ่นเช็ดทำความสะอาดสำหรับเด็ก 8 ชนิด ของบริษัทข้ามชาติชื่อดัง ทั้งลอรีอัล, พร็อกเตอร์แอนด์แกมเบิล (พีแอนด์จี) และไบเออร์สด๊อร์ฟ มีส่วนผสมของสารฟีน็อกซีธานอล ซึ่งถูกใช้เป็นสารกันเสีย แต่ขณะเดียวกันก็เป็นสารเคมีที่เป็นอันตรายต่อระบบเลือดและตับ,อย่างไรก็ตาม สหพันธ์ผู้ผลิตเครื่องสำอางแห่งฝรั่งเศสแถลงยืนยันว่าเครื่องสำอางและผลิตภัณฑ์เพื่อความงามที่จำหน่ายในฝรั่งเศสล้วนผ่านการทดสอบมาตรฐานความปลอดภัยของรัฐบาลมาแล้วทั้งสิ้น ทั้งยังเป็นผลิตภัณฑ์ที่ทั่วโลกให้การยอมรับ ขณะที่บริษัทลอรีอัลออกแถลงการณ์ตอบโต้รายงานขององค์กรคุ้มครองผู้บริโภคว่า สินค้าของบริษัททุกชิ้นคำนึงถึงความปลอดภัยของผู้บริโภค ทั้งยังต้องผ่านการตรวจสอบคุณภาพอย่างเข้มงวดก่อนจะนำ ไปวางจำหน่ายจริง ส่วนบริษัทพีแอนด์จีและไบเออร์สด๊อร์ฟงดออกความเห็น ต่อรายงานดังกล่าว.
องค์กรคุ้มครองผู้บริโภคของฝรั่งเศส แถลงการณ์เตือนผู้บริโภคระวังภัยแฝงในผลิตภัณฑ์เพื่อความงาม 185 ชนิด ซึ่งผลิตและจำหน่ายอย่างถูกกฎหมายในฝรั่งเศส แต่กลับไม่มีคำเตือนผู้บริโภคให้ตระหนักถึงสารเคมีที่มีอยู่ในผลิตภัณฑ์
เครื่องสำอาง,องค์กรคุ้มครองผู้บริโภค,ฝรั่งเศส,สารเคมี,สารพิษสะสม,อาการแพ้,ต่อมไร้ท่อ,ฟีน็อกซีธานอล,สารกันเสีย,ข่าว,ข่าวต่างประเทศ,ไทยรัฐออนไลน์